छात्रावास में ताला जड़ क्रमिक भूख हड़ताल पर बैठे विद्यार्थी
भास्कर संवाददाता| नरसिंहगढ़
शासकीय अजा बालक छात्रावास के विद्यार्थियों को जरूरी सुविधाएं नहीं मिल रही हैं। नाराज विद्यार्थियों ने गुरुवार को छात्रावास के मेनगेट पर ताला लगाकर नारेबाजी करा विरोध जताया और क्रमिक भूख हड़ताल शुरू कर दी।
अजा छात्रसंघ के कार्यवाहक जिलाध्यक्ष महेश सूर्यवंशी ने बताया कि बुधवार को एसडीएम कार्यालय में ज्ञापन देकर आए थे। इसके पहले छात्रावास अधीक्षक, आदिम जाति विभाग के जिला संयोजक से भी शिकायत की थी। फिर भी कोई निरीक्षण करने नहीं पहुंचा। छात्रावास के टॉयलेट और वॉशरूम के सामने का परिसर बुरी तरह क्षतिग्रस्त हो गया है। लाइट कनेक्शन पिछले करीब 1 सप्ताह से खुला पड़ा है।
फाटक-खिड़कियां गलकर टूटकर गए हैं और कई जगह से लटक गए हैं। इन दिनों परीक्षाएं चल रही हैं और मौसम में भी ठंड का असर तेज हो रहा है। ऐसे में विद्यार्थियों को इन समस्याओं की वजह से काफी परेशानियां आ रही हैं। विद्यार्थियों ने चेतावनी दी है कि अगर उनकी जल्दी सुनवाई नहीं हुई तो वे कलेक्टर कार्यालय में शिकायत करेंगे। हड़ताल करने वालों में गोपाल मेघवाल, राहुल तिल्लोरे, राजेश वर्मा, अरविंद, विक्रम, सतीश, सतीश वर्मा, दिनेश, हिम्मत आदि शामिल हैं।
छात्रावास में ताला लगाकर सामने बैठकर नारे लगाते हुए विद्यार्थी।
hin_Deva san_Deva hin_Deva hin_Deva hin_Deva hin_Deva